MT Il-Ġurnal Uffiċjali tal-Unjoni Ewropea C 194/6

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat- Trattat tal-KE għall-għajnuniet mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

2010/C 194/03

Għajnuna Nru: XA 94/10

Stat Membru: Ir-Renju Unit

Reġjun: South West England

Titolu tal-iskema ta' għajnuna jew isem l-impriża li tirċievi l-għajnuna individwali: Exmoor Moorland Landscape Partnership Scheme

Bażi legali: Exmoor National Park Authority — National Parks and Access to the Countryside Act 1949 and Environment Act 1995

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża:

Data Ammonti Ġunju 2010-Mejju 2011 GBP 386 739 Ġunju 2011-Mejju 2012 GBP 444 494 Ġunju 2012-Mejju 2013 GBP 486 057 Somma totali GBP 1 317 290

Intensità massima tal-għajnuna: L-intensità tal-għajnuna hija għal miżura ta' appoġġ tekniku, li se tkun sa 100 % skont l-Artikolu 15 tar-Regolament (KE) Nru 1857/2006

L-intensità massima tal-għajnuna għax-xogħlijiet kapitali għandha tkun sa 100 % meta għotja tingħata għall-konservazzjoni ta' karatteristiċi tal-wirt li mhumiex produttivi. Madanakollu, ir-rata massisma tal-għotja għandha titnaqqas skont ir-rati stipulati fl-Artikolu 5 tar-Regolament (KE) Nru. 1857/2006 meta l-għajnuna hija produttiva.

Data tal-implimentazzjoni: L-iskema se tibda fl-1 ta' Ġunju 2010.

Tul ta' żmien tal-għajnuna individwali: L-iskema se tibda fl-1 ta' Ġunju 2010. L-iskema se tagħlaq għall-applikanti l-ġodda fil-31 ta' Marzu 2013. L-aħħar ħlas għandu jsir fil-31 ta' Mejju 2013.

Għan tal-għajnuna: Jitqajjem interess mill-ġdid fil-wirt tal-art xagħri ta' Exmoor sabiex il-pubbliku eżistenti kif ukoll dak ġdid ikunu mħeġġa li jitgħallmu dwar Exmoor u jżuruh filwaqt li jgawdu l-wirt ta' dan il-post. L-għajnuna lill-intrapriżi u l-attivitajiet li mhumiex agrikoli se jkunu mħallsa skont ir-Regolament (KE) Nru 1998/2006 dwar l-għajnuna de minimis jew tiġi approvata taħt il-NN11/02 National Heritage Memorial Fund.

Terġa' tiġi stabbilita rabta bejn l-attività ekonomika u l-art xagħri ta' Exmoor fejn il-pubbliku jkun imħeġġeġ li jikkontribwixxi lejn il-konservazzjoni u t-titjib tal-post billi jiġu nkoraġġuti programmi ta' taħriġ rilevanti. Din l-għajnuna se tkun imħallsa skont l-Artikolu 15 – Appoġġ Tekniku;

Riabilitazzjoni tal-pajsaġġ xagħri ta' Exmoor – jiġu msaħħa l-karatteristiċi tipiċi tal-pajsaġġ xagħri ta' Exmoor permezz ta' xogħlijiet li jġibuh fi stat aktar favorevoli. L-għajnuna għandha titħallas f’konformità mal-Artikolu 5 Konservazzjoni tal-pajsaġġ u tal-bini tradizzjonali

Settur jew setturi benefiċjarji: L-iskema tapplika għall-produzzjoni ta' prodotti agrikoli.

Isem u indirizz tal-awtorità li tagħti l-għajnuna:

Exmoor National Park Authority Exmoor House Dulverton Somerset TA22 9HL UNITED KINGDOM

Il-korp statutorju responsabbli għall-iskema huwa:

Exmoor National Park Authority Exmoor House Dulverton Somerset TA22 9HL UNITED KINGDOM

L-organizzazzjoni li topera l-iskema hija:

Exmoor National Park Authority Exmoor House Dulverton Somerset TA22 9HL UNITED KINGDOM

Indirizz tal- Internet: http://www.exmoor-nationalpark.gov.uk/exmoor-moorland-landscape-partnership-scheme

Informazzjoni oħra: Aktar tagħrif iddettaljat dwar l-eliġibbiltà u r-regoli għall-iskema jinsabu fuq il-ħoloq virtwali li jidhru hawn fuq.

Għajnuna Nru: XA 100/10

Stat Membru: Ir-Renju Unit

Reġjun: L-Iskozja

Titolu tal-iskema ta' għajnuna jew isem l-impriża li tirċievi l-għajnuna individwali: Fallen Stock Aid For Scottish Farmers

Bażi legali: Section 4(3) of the Small Landholders Act 1911.

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: GBP 250 000per annum.

Intensità massima tal-għajnuna: Skont l-artikolu 16(d) se tingħata għajnuna sa 100 % tal-ispejjeż għat-tneħħija tal-bhejjem mejta u 75 % tal-ispejjeż għall-qerda tal-karkassi.

Data tal-implimentazzjoni: L-iskema se tibda fl-1 ta' Ġunju 2010.

Tul ta' żmien tal-għajnuna individwali: L-iskema se tibda fl-1 ta' Ġunju u tagħlaq fil-31 ta' Diċembru 2013.

Għan tal-għajnuna: Għajnuna għall-SMEs

Settur jew setturi benefiċjarji: L-iskema tapplika għall-intrapriżi żgħar u ta’ daqs medju attivi fil-produzzjoni primarja ta' prodotti agrikoli.

Isem u indirizz tal-awtorità li tagħti l-għajnuna:

Scottish Government Pentland House 47 Robbs Loan Edinburgh EH14 1TY UNITED KINGDOM

Indirizz tal- Internet: http://nfsco.co.uk/blogcategory/how-the-scheme-works/

Informazzjoni oħra: Ir-Renju Unit kien diġà kopra l-bhejjem mejta taħt x-X 168/07 u l-pagamenti finali saru lil National Fallen Stock Company fl-2008. Din l-iskema ġdida se tgħin fl-ispejjeż tal-bdiewa fl-Iskozja sa 100 % għat-tneħħija ta' bhejjem mejta u sa 75 % għall-qerda ta' dawn il-karkassi.

Sabiex tkun konformi ma' artikolu 16(2) u (3), l-għajnuna se titħallas lil National Fallen Stock Company li min-naħa tagħha se tnaqqas l-ammont imħallas mill-bdiewa lill-kumpanija għall-użu tas-servizzi tagħha. L-għajnuna mhux se tinvolvi pagamenti diretti ta' flus lil produtturi.